<classify> Idadi ya watu waliopoteza maisha kwa kuungua moto mjini Morogoro Agosti 10 imeongezeka na kufikia 102.Waliungua wakati lori la mafuta lilipopinduka na kulipuka jirani na Msamvu.Majeruhi mmoja kati ya 14 waliokuwa wanaendelea na tiba kwenye Hospitali ya Taifa Muhimbili MNH, Dar es Salaam ameaga dunia jana mchana.Mkuu wa Kitengo cha Mawasiliano MNH, Aminiel Aligaesha amesema leo kuwa, kwa sasa kuna majeruhi 13 wakiwemo saba waliolazwa kwenye chumba cha wagonjwa wanaohitaji uangalizi maalumu ICU.Aligaesha amemtaja majeruhi aliyeaga dunia jana kuwa ni Grayson Ndabiti Khasi.Hospitali ya Muhimbili ilipokea jumla ya majeruhi 47 wakiwemo walioungua takribani asilimia 100 ya miili yao, na hadi leo 34 wameaga dunia.Aligaesha amesema, majeruhi waliopo ICU wanahudumiwa na jopo la madaktari wa Muhimbili na Jeshi la Ulinzi la Wananchi Tanzania JWTZ Lugalo.Amesema, majeruhi sita wamelazwa wodi ya kawaida Kibasila na wameanza kufanya mazoezi ili viungo vya miili visikakamae.Madaktari wanajitaidi bila kuangalia uyu kaungua namna gani, kiu kubwa ni kuokoa wenzetu, madaktari wanafanya kwa sehemu yao, Mungu nae ana sehemu yake, kikubwa tuwaombee waliobaki, amesema.  <topic>: kitaifa 